RBKs Alas leies ut til MLS
- Vi er innstilt på å finne ei løsning med en annen klubb, slik at han kan spille fotball igjen fordi det har han nesten ikke gjort i Rosenborg. Han er landslagsspiller for El Salvador, og må på en annen arena enn norsk 2. divisjon, sier sportslig leder Erik Hoftun til rbkweb.no. Alas ble kjøpt fra Luis Angel Firpo i hjemlandet i fjor sommer, men har utover noen korte innhopp bare fått starte to kamper i cupen mot Buvik og Strindheim. Nå fortsetter han karrieren i California. San Jose Earthquakes har tatt forbehold om at Alas får fornyet visumet sitt, men dette skal bare være en formalitet. Alas mistet det pågående Gold Cup grunnet utløpt visum, men tidsfristen var for kort for å få ordnet med de nødvendige papirene til den turneringen. San Jose har opsjon om kjøp etter sesongen.
Rosenborgs salvadoranske spiller Jaime Alas skal spille resten av sesongen i MLS-klubben San Jose Earthquakes.